1. Jehofa o diretse dimilione tsa batho eng, mme ke eng se ba tshwanetseng go se dira? Ka go ja leungo le le ileditsweng, Adame le Efa ba ne ba tsaya letlhakore la ga Satane. Fa e sa le ka nako eo, batho ba le bantsi, ba itse kana ba sa itse, ba ile ba oketsa kgobo eo ya ntlha ka go gana melao ya Modimo e e siameng. (1 Johane 5:19) Batho ba sa ntse ba senya Modimo leina ka go mo pega molato wa go bo ba boga—le fa gone e ka tswa e le ka ntlha ya ditsela tsa bone tse di bosula. Diane 19:3 ya re: “Bosilo jwa motho bo senya botshelo jwa gagwe, mme a bo a tshwara Morena ka pelo.” (The New English Bible) A o lemoga gore ke ka ntlha yang fa Jesu, yo o neng a rata Rraagwe tota, a ne a rapela gore leina la Gagwe le itshepisiwe?